[{"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000024", "text": "DigwyddiadauDefnyddiwch ein cyfleusterauCymryd rhan mewn ymchwilCodi arian ar gyfer ein hymchwil"}, {"text_idx": "#000029", "text": "Lluniwyd y cwrs ar Brotocolau Ystafelloedd Gla\u0302n yn bennaf ar gyfer y rheini sydd newydd ymuno a\u0302\u2019r diwydiant lled-ddargludyddion, neu\u2019r rheini sy\u2019n ystyried gyrfa yn y sector, a dyma un o bum cwrs Datblygiad Proffesiynol Parhaus (DPP) sy\u2019n cael eu lansio gan Brifysgol Caerdydd yn 2023 i helpu i fynd i\u2019r afael a\u0302\u2019r angen brys i gynyddu gallu sgiliau ym maes lled-ddargludyddion."}, {"text_idx": "#000031", "text": "Mae\u2019r cwrs DPP byr hwn yn rhoi trosolwg o sut beth yw gweithio mewn ystafell la\u0302n a bydd yn ymdrin a\u0302\u2019r arferion gweithio nodweddiadol yn ogystal a\u0302\u2019r egwyddorion cyffredinol o ran gweithio\u2019n ddiogel. Gwnaed y ffilmio yn ystafelloedd gla\u0302n KLA, un o bartneriaid y clwstwr, ac yn Sefydliad Lled-ddargludyddion Cyfansawdd Prifysgol Caerdydd."}, {"text_idx": "#000033", "text": "Dyma a ddywedodd Kate Sunderland, Rheolwr Prosiect DPP SIPF CSconnected: \u201cRydyn ni\u2019n falch iawn o lansio\u2019r cyntaf o\u2019n cyrsiau DPP newydd a fydd yn helpu i gynyddu\u2019r sgiliau perthnasol yn y rhanbarth. Anelir y cwrs hwn ar Brotocolau\u2019r Ystafell La\u0302n yn benodol at y rheini sydd newydd ymuno a\u2019r diwydiant neu\u2019n meddwl gwneud hynny. Bydd o ddiddordeb arbennig i gwmni\u0308au sy\u2019n rhan o glwstwr CSconnected ond mae hefyd yn agored i unrhyw un yn y byd. Dyma gwrs byr ac anghydamserol y gall y sawl sy\u2019n cymryd rhan ei ddilyn wrth eu pwysau eu hunain, felly mae mewn sefyllfa ddelfrydol i fod yn rhan o becyn cynefino neu ymsefydlu.\u201d"}, {"text_idx": "#000034", "text": "Bydd 2023 yn flwyddyn brysur gan fod pedwar cwrs DPP arall ar y ffordd fydd yn ymdrin a\u0302 phynciau ym maes electroneg, ffotoneg, ysgythru a bondio gwifrau."}, {"text_idx": "#000035", "text": "I gael rhagor o wybodaeth am y cwrs ar Brotocolau Ystafelloedd Gla\u0302n, gan gynnwys sut i gadw eich lle, ewch i wefan datblygiad proffesiynol Prifysgol Caerdydd."}, {"text_idx": "#000036", "text": "CSconnected yw\u2019r brand cyfunol ar gyfer nifer gynyddol o uwch-weithgareddau sy\u2019n gysylltiedig a\u0302 lled-ddargludyddion yng Nghymru. Dyma gartref cymuned unigryw o sefydliadau academaidd, cyfleusterau prototeipio a galluoedd gweithgynhyrchu byd-eang a chyfaint uchel sy\u2019n cydweithio ar draws ystod o raglenni ymchwil ac arloesi. Mae CSconnected mewn sefyllfa unigryw i sicrhau mantais fyd-eang mewn technoleg alluogi sofran ac allweddol a fydd yn caniata\u0301u i Gymru a\u2019r DU gynyddu masnach yn fyd-eang mewn sectorau hollbwysig megis cyfathrebu 5G, cerbydau awtonomaidd a thrydan, uwch-ddyfeisiau meddygol ac electroneg defnyddwyr y dyfodol."}]